  Наталья Тетерина Можга карысь пинал техникъёслэн станциязы дышетскись Давид Петров, Эльвира Хафизова, Варвара Кузягина но Ульяна Пивоварова нылпи творчествоя «Живые ремёсла» V огъяросси конкурсын вормизы. Вожвылъяськон коньывуонэ Йошкар-Олаын ортчиз. Со сярысь Можгаысь «Станция юных техников» ужъюртлэн «ВКонтакте» вотэсбамаз . Конкурсэ Марий Элысь, Чувашиысь, Татарстанысь, Карелиысь, Удмуртиысь, Москва но Киров улосвылъёсысь 711 пиналъёс пыриськизы. 7-18 аресъем нылпиос 35 ӧръёсъя 464 ужзэс адӟытӥзы. Удмуртиысь дышетскисьёс пуэз вӧлон но басмаен ужан ӧръёсын асьсэ арлыдзыя устоосыз луизы но I степенё дипломъёс басьтӥзы. Тодэ вайытом, 24-тӥ шуркынмонэ Можга карысь «Октябрь» лулчеберет юртын «Удмуртия мастеровая» кыкетӥ усьтэм ёроскуспо вожвылъяськон-адӟытон ортчоз. Али куриськонъёсты кутон мынэ. Тегъёс: Лулчеберет Дышетон Можга Удмуртия пиналъёс киуж  